
	AMYNTAIO 28/8/2018


Συγχαρητήριο Μήνυμα Δημάρχου
Με την ευκαιρία της ανακοίνωσης των αποτελεσμάτων των επιτυχόντων στις πανελλαδικές εξετάσεις 2018 θα ήθελα να εκφράσω από καρδίας τα θερμά μου συγχαρητήρια σε όλες τις μαθήτριες και τους μαθητές του Δήμου μας που πέτυχαν την είσοδο τους στα Ανώτερα και Ανώτατα Εκπαιδευτικά Ιδρύματα της χώρας.
Τους εύχομαι παράλληλα μία γόνιμη και δημιουργική περίοδο στο νέο αυτό κεφάλαιο της ζωής τους που ανοίγει από σήμερα, ώστε με σύνεση και αποφασιστικότητα να αποκτήσουν τα εφόδια εκείνα που θα διαμορφώσουν μία ολοκληρωμένη προσωπικότητα για την συνέχεια.

Συγχαίρω επίσης τις οικογένειες τους, ιδιαίτερα τους γονείς αλλά και τους εκπαιδευτικούς, άξιους συμπαραστάτες των παιδιών μας.

Στις μαθήτριες και στους μαθητές που δεν κατάφεραν αυτή την φορά να εισαχθούν θέλω να τους συγχαρώ για την προσπάθεια τους και να τους ευχηθώ καλή συνέχεια στον αγώνα τους.
Ο Δήμαρχος Αμυνταίου

